शर्मा जी की ख्याति हिन्दी समालोचक के रूप में अधिक रही है। आपने "निराला की साहित्य साधना"तीन खंडो में लिखकर न केवल अपनी प्रखर आलोचनात्मक प्रतिभा का परिचय दिया,बल्कि यह सिद्ध कर दिया कि कविता को समझने के लिए आपके पास एक कवि का ह्रदय भी है। अपने एक अन्य रचना "प्रेमचंद और उनका युग "में आपने प्रेमचंद की रचनाओ में उनके युगीन परिवेश की अभिव्यक्ति का विश्लेषण किया है। रामविलास शर्मा जी वामपंथी विचारधारा से प्रभावित प्रगतिशील आलोचक रहे है। आपकी अन्य प्रसिद्ध आलोचनात्मक पुस्तकों में, "भारतेंदु युग और हिन्दी भाषा की विकास परम्परा" ,"महावीर प्रसादद्विवेदी और हिन्दी नवजागरण" ,"भाषा और समाज" ,"भारत के प्राचीन भाषा परिवार और हिन्दी "आदि प्रसिद्ध है। शर्मा जी रूचि इतिहास में भी रही है। मार्क्सवादी विचारों के अनुरूप भारतीय इतिहास का भौतिकवादी विश्लेषण प्रस्तुत करते हुए उन्होंने दो खंडो में ,"भारत में अंग्रेजी राज और मार्क्सवाद" नामक विषय पर विस्तारपूर्वक लिखा है। "घर की बात" ,पुस्तक में उन्होंने आत्मकथात्मक शैली में अपने संस्मरण दिए है और इसमे उनके पूर्वजो का लगभग सौ बर्ष का इतिहास है। पारिवारिक इतिहास के साथ -साथ सामाजिक इतिहास का आकलन भी हो गया है।